kardosdrur/scandi-wiki huggingface dataset:
Alcantara

Alcantara er en stoftype. Det blev opfundet i 1970'erne af Miyoshi Okamoto. Stoffet bruges bl.a. til polstring i biler.

Materialet består af 68% polyester og 32% polyurethan, hvilket giver stor slidstyrke og smudsresistens.

Vævede tekstiler
Holsteinsgade

Holsteinsgade er en ca. 700 meter lang gade på Østerbro i København. Den begynder ved Slagelsegade/Sorøgade og fortsætter mod øst til Østbanegade/S-banesporene.

Nærmest Slagelsegade ses et karakteristisk knæk i gadeforløbet, der skyldes, at gaden fulgte de gamle ejerskel i området, og de afspejlede igen den befæstning, der i 1640'erne blev lagt fra Ny Vartov Skanse ved Trianglen frem til kysten og videre mod Kastellet. Knækket markerer en del af bastionen i denne voldlinje, der i øvrigt forsvandt allerede i 1661.

Gaden er anlagt i begyndelsen af 1880'erne, og navnet er samtidigt fra ca. 1883. Gaden er opkaldt efter Frederik von Holstein (1771-1853), der var livjægerkorpsets første chef, og siden chef for Det Kongelige Teater. Udfaldet i Classens Have 31. august 1807 var anført af de kongelige livjægere, og lever videre i gadenavnet i nabolaget Livjægergade. Hovedtræfningen fandt sted omtrent, hvor Holsteinsgade 9 ligger, selvom det er udfaldet i Classens Have, der siden er blevet mest berømt. Også de nærliggende gader Willemoesgade og Steen Billes Gade har navne, der minder om personer fra Englandskrigene.

Den østlige del af Holsteinsgade ligger på en grund, hvor der i 1600-tallet lå kongelige fiskedamme med et intensivt karpeopdræt. Senere omdannedes arealet til lystanlæg og dammene til søer, som om vinteren blev brugt til skøjteløb. Haveanlæggene var i 1800-tallet vilde og romantiske med store piletræer, der spejledes i småsøerne. Efter 1890 blev søerne fyldt op og den nuværende bebyggelse opført.

I 1950'erne – hvor Østerbro indbyggermæssigt set var størst – lå der bl.a. De Forenede Tæppebankerier (i kælderen til nr. 3), trikotagehandleren ”Fynboen” (i nr. 7, stuen), en hattemager (i kælderen nr. 27), damefrisørsalonen ”New York” (i stuen nr. 27), ”Danmarks upolitiske radiolytterunion” (nr. 31), ”Strandvejs- og Øbroavisen” (samme sted) og ostehandleren Gouda (i 43, stuen).

I dag er Holsteinsgade én af de mere eksklusive gader i bydelen. Der er berlinerinspireret historicisme i arkitekturen. Alle bebyggelser i gaden har enten høj eller middel bevaringsværdi.

Nævneværdige bygninger i gaden 
 Nr. 3: Opført 1882.
 Nr. 9: Er en af de ældste bygninger i kvarteret, fra 1860'erne. Over indgangsdøren er en plade, som minder om udfaldet i Classens Have, hvor livjægerne i forbindelse med briternes belejring 1807 trængte igennem netop på dette sted, hvor huset ligger i dag. På hver sin side af pladen er der indmuret en kanonkugle.
 Nr. 41: Her ligger Langelinieskolen, der tidligere hed Holsteinsgades Skole. Den blev opført i 1910, tegnet af arkitekt Osvald Rosendahl Langballe i en nationalromantisk stil.
 Nr. 49-55: Typisk østerbrosk cul-de-sac.

Eksterne henvisninger

Noter 

Gader på Østerbro
Kalkbrænderihavnsgade

Kalkbrænderihavnsgade er en ca. 2 km lang gade på Østerbro. Det er en bred og kraftigt trafikeret del af ringvejen (O2) øst om København. Mod syd mødes den med Folke Bernadottes Allé ved Kastellet og mod nord mødes den med Strandvænget ved Svanemølleværket.

Historie 
Navnet skyldes naturligvis beliggenheden ved Kalkbrænderihavnen. Havnebassinet blev anlagt syd for Svanemølleværket i 1893. Det erstattede en tidligere kalkbrænderihavn, der lå en smule længere inde i landet, og som måtte flyttes, da Kystbanen blev lagt i den gamle strandkant. Gadens navn fik den i 1918. Gaden er gennem historien blevet længere og længere, idet den har overtaget dele af den tidligere Gittervejs strækning helt frem til Folke Bernadottes Allé. Det nuværende gadeforløb er således ikke ældre end fra 1994.

I vejviseren 1950 er der mest registeret forskellige former for småindustri på gaden, bl.a. sand,-, grus- og singelsforretning, Københavns mørtelværker, Nordhavnsværftet, Frisenborg fabrikker, Dansk Naturhegn, Kalkbrænderihavnens Savværk, samt Café Klædebo (i nr. 34) og forfatteren og digteren Olaf Gynt (1909-1973), i nr. 18.

Beskrivelse 
På den vestlige side ligger jernbanen. Fra Østerbro stiger jernbaneskinnerne på en vold, således at de ved Nordhavn Station er oppe i 2-3-etagers højde. Det eneste hus, der ligger på den vestlige side af Kalkbrænderihavnsgade er et stort, flot murstenshus med tårn, som ligger i krydset Folke Bernadottes Allé/Kalkbrænderihavnsgade på det gamle DSB-terræn. Det er i dag beboet at virksomheden CFL. Bygningen er en fredet gammel toldbygning.

På den østlige side er der en del industri, bl.a. store virksomhedshovedsæder. På samme side lå tidligere dele af Københavns Frihavn bag et højt gitter, da det var et lukket toldområde. Her lå blandt andet UNICEF's lagerbygning, der var Danmarks største før det blev revet ned. Længere tilbage i tiden lå der et charmerende bindingsværkshus i flere etager, Café Atlanten, med en karakteristisk statue af Atlas lavet af billedhuggeren Johannes Mølgaard på tagryggen. Fremme i nutiden er Marmorvej anlagt hen over området til FN-Byen.

I området omkring Dampfærgevej og Pakhusvej er der i de senere år skudt en del bebyggelse op, kontorer og eksklusive lejligheder, inkl. et hotel, et par caféer og købmænd. I den sydligste ende ved Indiakaj ligger der fine gamle pakhuse og administrationsbygninger.

Mest markante bygning er Svanemølleværket fra 1953, hvor Dong Energy i dag har sæde. Bygningen er opført i rustikrøde mursten, meget firkantet, omtrent som legoklodser sat ovenpå hinanden. Udenpå porten er der et digitaltal, der markerer hvor længe der ikke har været arbejdsulykker.

Ringvejen er meget trafikeret i fire spor, bl.a. al trafik til Oslo, Swinoujscie og Kleipeda. Buslinie 26 og 27 kører også ad gaden.

Eksterne henvisninger

Noter 

Gader på Østerbro
IPhone 4

iPhone 4 blev annonceret på WWDC den 7. juni 2010 af Apples CEO Steve Jobs. iPhone 4 har en lang række tiltag både på hardware- og softwaresiden. iPhone 4 skiller sig markant ud fra de tidligere modeller, pga. en mere kantet udformning, samt anvendelse af metal og glas i designet. Telefonen har designmæssigt flere ligheder med første generation iPad, som den også deler flere hardwarekomponenter med. iPhone 4 er den første iPhone-model der har to kameraer (på bag- og forsiden), hvilket muliggør videoopkald. iPhone 4 var også det første produkt fra Apple der blev udstyret med en såkaldt "Retina-skærm" – en skærm med så høj en opløsning og pixeltæthed, at menneskets øje ikke ville kunne skælne mellem skærmens individuelle pixels, og derved opleve en langt skarpere og klarere billedoplevelse. Skærmen i iPhone 4 har en opløsning på 640×960 pixels, hvilket giver en fordobling af pixeltætheden, set i forhold til den forrige generation af iPhone. Kameraet er også blevet opgraderet fra 3 megapixel til 5. Med dette er det muligt at optage HD-video (720p). Af andre nyheder kan nævnes forstærkede materialer (et glasmateriale, der er 30 gange hårdere end plastic og en ramme i rustfrit stål der samtidig fungerer som antenne), en ny processor (A4), indbygget gyroskop og to mikrofoner for støjdæmpning.. Kort tid efter lanceringen af iPhone 4, oplevede flere ejere af telefonen forbindelsessvigt, når de holdt telefonen under opkald. Det viste sig senere at telefonens forbindelse kunne påvirkes, ved at holde den med et bestemt greb, så telefonens antenne på metalsiden blev berørt, hvilket var årsagen til problemet.

Kilder/referencer

Eksterne henvisninger 

4
Krausesvej

Krausesvej er en ca. 200 meter lang sidegade til Randersgade på Østerbro. Den begynder ved Randersgade og fortsætter – parallelt med de mere markante Viborggade og Gammel Kalkbrænderi Vej – til Silkeborggade, på den lille Silkeborg Plads. Området har, ligesom Rosenvænget, stadig karakter af villakvarter, selvom der med tiden er gjort indhug i bestanden af huse.

Historie 
Vejen løber parallelt med Gammel Kalkbrænderi Vej og har fået sit navn efter brænderiets ejer. J.W. Krause (1803-1889) var oprindelig ”harthugger” eller stenhugger og var medejer, senere eneejer af brænderiet. Det er Krause, der har stået for vejens anlæggelse midt i 1870'erne, sammen med ejeren af det nærliggende landsted Rolighed, Moritz G. Melchior. Gaden var anlagt hen over disse to herrers grunde. Oprindeligt var det tanken, at vejen skulle fortsætte helt ned til Strandboulevarden (da kaldet Gefionsgade). Navnet stammer allerede fra omkring 1881. På dette tidspunkt kunne en privat grundejer opkalde en vej efter sig, hvis han ville. Først i 1927 fik Københavns Borgerrepræsentation eneret til gadenavngivning af offentlige og private veje.

I 1952 vedtog man en byplan for området omkring Krausesvej. Heri blev det besluttet at bevare områdets mange villaer, men som "offentlige bygninger og anlæg til sociale og kulturelle formål af en sådan art, at præget af grønt område bevares og udvides." De tidligere ejere af kalkbrænderiet ved kysten havde siden 1700-tallet haft privilegium fra kongen til at producere kalk, og af disse historiske grunde havde staten en tinglyst tilbagekøbsret til grundene. Denne tilbagekøbsret blev af staten overdraget til Københavns Kommune, der siden byplanen af 1952 gradvist har købt villaerne, når de er kommet til salg. Derfor ejer kommunen næsten samtlige villaer på de to villaveje.

I 1993 blev der enighed mellem kommunen og Københavns Badminton Klub om at placere en badmintonhal langs gadens sydside, idet den hidtidige hal på hjørnet af Randersgade og Rothesgade var nedbrændt. Hvor Krausesvej mødes med Skanderborggade foran badmintonhallen, står der to gamle træer og den lille Krausepark for at kompensere for de nye bygninger.

Nævneværdige bygninger 
På den nordlige side af vejen ligger der udelukkende gamle villaer, hvori der i alle er indrettet børneinstitutioner. På den sydlige er der nyere bebyggelse, bl.a. badmintonhallen. I den vestligste ende er der nyere bebyggelse, både lejligheder og institutioner.

 Nr. 3: I 1950'erne havde Det Kongelige Opfostringshus og Den Thorupske Stiftelse adresse her. På samme adresse er registreret Allied Military Permit Office Transit Visum. Ellers er der stort set kun registreret beboelse på vejen.

 Nr. 3: (Nuværende adresse.) Her spillede teaterkompagniet Republique det kontroversielle stykke Villa Salo i 2009 og 2010.

Eksterne henvisninger

Noter 

Gader på Østerbro
Free Four

"Free Four" er en sang af Pink Floyd fra albummet Obscured by Clouds. Nummeret er skrevet og sunget af Roger Waters.

Pink Floyd sange
Singler fra 1972
One of These Days

"One of These Days" er det første spor på Pink Floyds album Meddle fra 1971.

Pink Floyd sange
Singler fra 1971
Kubofuturisme

Kubofuturismen var en stilretning der udviklede sig i årene før første verdenskrig inden for russisk modernistisk billedkunst; den forenede elementer fra kubisme og futurisme. En markant repræsentant var Kazimir Malevitj.

Typisk for kubofuturismen er udformningen af genstandsmæssige motiver i cylindriske formelementer.

Kubofuturismen indledte en udvikling med ren abstraktion der kort efter blev ført videre i suprematisme og konstruktivisme

Til de vigtigste repræsentanter der i en periode malede i kubofuturistisk stil hører Kazimir Malevitj, Iwan Puni, David Burljuk og Ljubow Sergejewna Popowa.

Ny-kubofuturisme 
Efter 1978 har den italienske musiker og maler William Tode fra Gonzaga taget denne stilretning op og kalder sit værk neo cubofuturismo.

Se også 
 Stilperiode

Litteratur 
 Thomas Keith: Poetische Experimente der deutschen und russischen Avantgarde (1912–1922). Ein Vergleich. Weidler Buchverlag, Berlin, 2005, 


Eksterne henvisninger 
  Wikimedia Commons har flere filer relaterede til Futurisme – Kubisme – Konstruktivisme
 Kubofuturisme og russisk avantgarde , udstilling på Museum Ludwig 2009−2010 
 Om futurisme hos KunstOnline.dk

Kultur i Sovjetunionen
Kultur i Rusland
Stilperioder
The Nile Song

"The Nile Song" er det andet nummer fra Pink Floyds album Soundtrack from the film More fra 1969. Nummeret blev indspillet i marts 1969 og udgivet på single senere på året. B-siden til singlen var "Ibiza Bar", der også var hentet fra More-albummet. "The Nile Song" anses som et af de tungeste rocknumre, som Pink Floyd indspillede.

Nummeret er medtaget på opsamlingsalbummet Relics fra 1971. 

The Nile Song er blevet indspillet i coverversioner af Necros, Mary Goes Round, Panthers, Voivod The Outer Limits og Dreadnaught.

Noter 

Pink Floyd sange
Singler fra 1969
Point Me at the Sky

"Point Me at the Sky" er den femte U.K. single af det britiske band Pink Floyd, udgivet den 17. december 1968.

Pink Floyd sange
Singler fra 1968
Jakob Illeborg

Jakob Illeborg (født 1971) er en dansk journalist, som siden december 2020 er B.T.s første Internationale Korrespondent. Jakob Illeborg var korrespondent for DR i Storbritannien fra 2008. Fra 2011 var han DR's og Danmarks første globale korrespondent. Fra 2013 var han TV-vært på DR2s globale nyhedsprogram DR2 Dagen. Fra 2014 til 2019 var han vært på forbrugerprogrammet Kontant på DR1. Fra 2019 til 2020 var han Dagbladet Informations korrespondent i London. Han har også været tilknyttet TV2 i samme funktion. Endelig har Jakob Illeborg været TV-vært for Discovery på Kanal 5.

Illeborg har boet i London siden midten af 1990'erne, først som musiker, senere som studerende og journalist. Han har udgivet plader på Columbia Records i USA med bandet Warwick Avenue.  Han har skrevet for Weekendavisen og Ugebrevet Mandag Morgen, ligesom han i en årrække har skrevet om Danmark og danske forhold for The Guardian.

I 2008 udgav han bogen Danmark set udefra om den danske samfundsdebat set i et internationalt perspektiv. Desuden har han været medforfatter til flere andre udgivelser.

I september 2013 udgav Jakob Illeborg sin første soloudgivelse på dansk med musiknummeret "Tilfældets Gud", der udkom på Sony Music Entertainment.

I 2019 udgav han soloalbummet "Once Upon Tomorrow" på Sundance Records.

Referencer 

Journalister fra Danmark
Journalister ved Weekendavisen
Tv-værter fra Danmark
Faglitterære forfattere fra Danmark
Youth in Revolt

Youth in Revolt, er en amerikansk filmatisering af C.D. Payne's brevroman af samme navn med Michael Cera i hovedrollen. Den havde premiere på Toronto Film Festival i 2009 og den 8. januar 2010 i USA.

Handling 
Nick Twisp (Michael Cera) er en 16-årig følsom og usikker dreng, der er en udstødt af sin generation. Han er dog ikke den typiske teenager, da han elsker Frank Sinatra og føler sig for god til at dyrke den moderne popkultur. Han møder Sheeni Saunders (Portia Doubleday), en intellektuel og smuk pige. De eneste folk, der egentlig står i vejen for ham er Sheenis poesi-skrivende ex-kæreste Trent (Jonathan B. Wright), Nick's temperamentsfulde fraskilte forældre (Steve Buscemi og Jean Smart), og Nick's mors kærester (Zach Galifianakis og Ray Liotta). Da Nick indser hun ikke er interesseret, skaber han et alter-ego, som er opkaldt François Dillinger (da Sheeni er frankofil), der ligner Nick, men har blå øjne, et overskæg, en dybere stemme, og en player/bad boy-attitude med tøj og udtryk lånt fra Sheenis idol Jean-Paul Belmondo. Dillinger bruges til at hjælpe ham med hans forfølgelse af hans kærlighed. Men da François gør Nick til en eftersøgt kriminel, bliver hans liv fuldkommen ude af kontrol.

Medvirkende

Hjemudgivelse 
Youth in Revolt, vil blive udgivet på DVD og Blu-ray Disc den 15. juni 2010 i USA. Special featuees vil omfatte slettede og udvidede scener, "Off the Chain" udgår, og udvidede animerede sekvenser, et audio kommentarspor af instruktøren Miguel og Michael Ceras audition optagelser.

Modtagelse 
Filmen blev generelt godt modtaget af kritikerne, der i øjeblikket har en 90% sats af accept på hjemmesiden Rotten Tomatoe, af de ti kritiske. På webstedet IMDb, har filmen en gennemsnitlig score på 6,9 ud af 10 ud af 7,667 stemmer af brugerne.
Motion Picture Association of America gav filmen en R-rating for "seksuel indhold og sprog, og brug af narkotika."

Eksterne henvisninger 
 Officielle Hjemmeside 
 

Komediefilm fra USA
Amerikanske film fra 2009
Portia Doubleday

Portia Ann Doubleday (født 22. juni 1988) er en amerikansk skuespillerinde. Hun medvirkede blandt andet i 2010-filmen Youth in Revolt som hovedpersonens crush Sheeni Saunders.

Liv og karriere 
Doubleday er født og opvokset i Los Angeles, Californien, som datter af Christina Hart og Frank Doubleday. Hun voksede op i et show business familie: hendes forældre er tidligere professionelle skuespillere, og hendes ældre søster, Kaitlin, er også en skuespiller. Hendes mor arbejder nu i underholdnings-industrien som en forfatter, og producerer også teaterstykker.

Doubleday dukkede første gang op i en reklame for Goldfish crackers i en alder af otte, og havde en lille rolle i filmen Legend of the Mummy (1997) som Young Margaret. Hendes forældre insisterede på, at hun blev færdig med gymnasiet, før hun søgte en karriere inden for skuespil.

Doubleday blev castet i en pilot episode af USA Tara, en tv-serie skabt af Diablo Cody. Doubleday spillede 15-årige Kate, datter af Toni Collette's karakter. Doubleday blev erstattet da seriens 'kreative hold" valgte at gå i en anden retning med karakteren. Hun optrådte i den kortfilmen "18" i 2009, om en pige der beskæftiger sig med slutningen af hendes mors liv.

Doubleday medvirker overfor Michael Cera i teenage komediefilmen Youth in Revolt (2010), baseret på 1993- romanen af samme navn af C.D. Payne. Doubleday beskrev hendes karakter som "virkelig kompleks" til Los Angeles Times. Hun spiller Sheeni Saunders, en fantasifuld pige med et trist liv, der møder Nick Twisp (Michael Cera), mens han er på familieferie. Filmen er instrueret af Miguel og havde premiere i 2009 på Toronto International Film Festival.

Fra januar 2010, studerer Doubleday psykologi på universitetet. Hun beskriver sig selv som en "drengepige" til Los Angeles Times, da Doubleday spillede fodbold i tolv år. Hun har arbejdet på filmen Touchback, baseret på en prisvindende kortfilm, og arbejder nu på en anden kortfilm med skuespilleren Alex Frost, instrueret af Marvin Jarrett (grundlæggeren af Nylon magazine).

Filmografi

Referencer

Eksterne henvisninger 

 

Skuespillere fra Californien
personer fra Los Angeles
Jean Smart

Jean E. Smart (født 13. september 1951) er en amerikansk skuespillerinde. Hun er bedst kendt for tv-serierne Designing Women, 24 timer, og Samantha Who?. Smart har også optrådt i flere film, blandt andre The Rockin 'Brady's Family (1995). Hun er også kendt teaterperformer og har vundet to Emmy Awards.
Smart blev født i Seattle, Washington. Hun er uddannet fra Ballard High School i 1959 og derefter studerede hun på University of Washington.

Hun var gift med skuespilleren Richard Gilliland, som hun mødte arbejdet på filmen Designing Women, og fik sønnen, Connor sammen med.

Hun har haft rollen som Estelle Twisp, moren til hovedrollen i filmen Youth in Revolt fra 2009.

Filmografi 
 Gangsters (1979)
 Before and After (1979)
 Reggie (1983) (serie)
 Teachers Only (1983) (televisieserie)
 Single Bars, Single Women (1984)
 Maximum Security (1984) (serie)
 Piaf (1984)
 Flashpoint (1984)
 Protocol (1984)
 Fire with Fire (1986)
 A Fight for Jenny (1986)
 Designing Women (1986) (serie)
 Place at the Table (1987)
 Project X (1987)
 A Seduction in Travis County (1991)
 Locked Up: A Mother's Rage (1991)
 Baby Talk (1992)
 Mistress (1992)
 Overkill: The Aileen Wuornos Story (1992)
 Just My Imagination (1992)
 Homeward Bound: The Incredible Journey (1993)
 The Yarn Princess (1994)
 The Yearling (1994)
 Scarlett (1994)

 The Brady Bunch Movie (1995)
 A Stranger in Town (1995)
 High Society (1995) (serie)
 Edie and Pen (1996)
 Undue Influence (1997)
 Style and Substance (1998)
 The Odd Couple II (1998)
 A Change of Heart (1998)
 Guinevere (1999)
 Forever Fabulous (2000)
 Snow Day (2000)
 Disney's The Kid (2000)
 The Man Who Came to Dinner (2000)
 Static Shock (2000 – 2004)
 The Oblongs (2001) (serie)
 Kim Possible (2002) (serie)
 Frasier (1993) (serie)
 Sweet Home Alabama (2002)
 In-Laws (2002)
 Bringing Down the House (2003)
 Audrey's Rain (2004)
 Killer Instinct: From the Files of Agent Candice DeLong (2003)
 Garden State (2004)
 I Heart Huckabees (2004)
 Balto III: Wings of Change (2004)
 Center of the Universe (2004) (serie)
 A Very Married Christmas (2004)
 24 (2006) (serie)
 Lucky You (2007)
 Tales from Earthsea (anime)
 Samantha Who? (2007) (serie)
 Hero Wanted (2008)
 Youth in Revolt (2010)

Eksterne henvisninger 

 

Skuespillere fra USA
Zach Galifianakis

Zach Galifianakis (udtales GAL-if-ia-NAK-ISS), (født 1. oktober 1969 i Wilkesboro, North Carolina i USA) er en amerikansk komiker og skuespiller, bedst kendt for sin rolle som Alan Garner i den Golden-globe vindende komediefilm The Hangover (dansk: Tømmermænd i Vegas) fra 2009. Før Galifianakis medvirkede i Hangover , var han bedst kendt som stand-up komiker med en meget utraditionel stil, hvor han fortæller jokes, mens han spiller klaver. Han har også haft en lille rolle som "Dave the Bear" i What happens in Vegas.

Liv og karriere 
Zach blev født i Wilkesboro, North Carolina, hvor han studerede på Wilkes Central High School og senere på North Carolina State University. Hans mor Mary Frances drev en kommunal modtagelse for kunst og hans far arbejdede i oliebranchen og var udvandret fra Grækenland.

Hans karriere som skuespiller og komiker startede i midten af 1990'erne, hvor han blandt andet medvirkede i sitcomen Boston Common. 

Efter Hangover's udgivelse, blev Galifianakis tydeligt annonceret i de efterfølgende film, hvor han spillede betydelige biroller. Disse omfattede G-Force, Youth in Revolt, og den Oscar-nominerede film Up in the Air.

Udvalgt filmografi

Film 
 The Lego Batman Movie (2017, stemme)
 Birdman (2014)
 Tømmermænd i Thailand (2011)
 Due Date (2010)
 It's Kind of a Funny Story (2010)
 Youth in Revolt (2009)
 Up in the Air (2009)
 G-Force (2009)
 Tømmermænd i Vegas (2009)
 Gigantic (2008)
 Visioneers (2008)
 Til jackpot os skiller (2008)
 Into the Wild (2007)
 Zach & Avery of Fergus (2004)
 Stella Shorts 1998-2002 (2002, kortfilm)
 Below (2002)
 Out Cold (2001)
 Corky Romano (2001)
 Bubble Boy (2001)
 Heartbreakers (2001)
 Flushed (1999)
 The King and Me (1999)

Tv-serier 
 Boston Common (1996–97, 5 afsnit)
 Tru Calling (2003–05, 27 afsnit)
 Bored to Death (2009–11, 24 afsnit)

Eksterne henvisninger 

 Officielle hjemmeside 
 
 
 Interview  fra Brian M. Palmer
 Interview med Zach på VerbicideMagazine.com

Skuespillere fra North Carolina
Komikere fra USA
Adhir Kalyan

Adhir Kalyan (født 4. august 1983) er en sydafrikansk skuespiller.

Tidlige år 
Adhir blev født i Durban, Sydafrika. Hans mor, Santosh Vinita "Sandy" Kalyan, er medlem af parlamentet South African National Assembly, hvor hun repræsenterer Demokratisk Alliance.
Forud for at flytte til udlandet, har han medvirket i en række produktioner i Sydafrika, herunder teater-tilpasninger af Charles Dickens ' Oliver Twist og A Christmas Carol, en tilpasning af Salman Rushdie's The Ground Beneath Her Feet, og det klassiske Shakespeare-stykke Macbeth.

Karriere 
I 2005 flyttede Adhir til London for at forfølge sin skuespillerkarriere, hvor han fik roller i BBC-serien Holby City (serie 8)

Adhir har også medvirket i en række independantfilm. Adhir medvirkede i den kortlivede amerikanske CW Television Network sitcom, Aliens i Amerika, som en udenlandsk udvekslingsstudent fra Pakistan, der lever med en Wisconsin-familie.

I 2009 optrådte Kalyan i filmene Paul Blart: Mall Cop som Pahud, en teenager, der beundrede sin kæreste og i l Up in Air som en fyret medarbejder, i cheerleaderkomedieen, Fired Up, og i 2010-filmen Youth in Revolt.

Filmography 
 2008 Paul Blart: Mall Cop
 2009 Fired Up 2009 Up in the Air 2010 Youth in Revolt 2010 High School''

Eksterne henvisningers 
 

Skuespillere fra Sydafrika